"Афорум иабзоураны Урыстәыла аганахьала иҟоу аекпертсцәа ирҳәо ҳаҳауеит. Лымкаала еибаҳҳәо алҵшәа аиуеит ҳәа сызҳәом. Астол гьежьқәа еиҳарак аилацәажәарақәа ирызкуп. Абанктә системаҿы аусеицуразы ҳаизыҟазаашьақәа зеиԥшхарц ҳҭахызарц азы доусы ҳгәаанагарақәа еибаҳҳәоит, анаҩс уаҵәы уаҵәашьҭахь ҳгәаанагарақәа рыла аус еицаҳурц. Ҳара хазы ҳәынҭқарроуп ганкахьала, аха ахархәараҿы иҳамоу аурыс ԥароуп. Аха азакәанԥҵара аганахь ала ҳхьысҳауп, ирацәоуп азҵаарақәа ҳазлацәажәаша, еилҳаргаша", — ҳәа азгәеиҭеит Агрба.
Агрба: аԥсуа-аурыс усеицуратә форум аҿы еилҳаргаша рацәоуп
15:33 10.10.2018 (ирҿыцуп: 15:34 10.10.2018)
© SputnikДаут Агрба
© Sputnik
Аҟәа, ахәаша, жьҭаара 12 рзы, аусура хацнаркуеит Аԥсуа-аурыс аусеицуратә форум. "Ҩганк русеицура иалҵшәаны Аԥсны аекономика аҿаиараҿы абанктә сектор алагала" ҳәа хьӡыс измоу астол гьежь аҿы излацәажәахо атәы, насгьы абанктә система иамоу ауадаҩрақәеи ртәы арадио Sputnik Аԥсны аефир аҟны еиҭеиҳәеит "Сухум-Банк" анапхгара анапхгаҩы Дауҭ Агрба.